Xu Daorong

Xu Daorong (1940-2014), plumnome Ikso estis ĉina esperantisto, docento, studdirektoro de magistriĝaj studentoj kaj redaktoro, eseisto en multaj ĉinaj gazetoj, tradukisto el la angla, germana kaj rusa en la ĉinan. Li publikigis kelkajn librojn ĉefe pri muziko. Li esperantistiĝis en 1956. Li estis honorita per Belartaj Konkursoj en 1979. Li verkis poemojn, kelkaj el kiuj estis publikigitaj en Movado, El Popola Ĉinio, Heroldo de Esperanto kaj Beletra Almanako.

Verkoj
 Xu Daorong (Ikso): El "Fabloj" de Ikso (Moko de Forkuranta Soldato; Drakamanto; Ĉeno de Embuskoj; Timo de Vosthavuloj; Nur Tigro; Instruo de Unueco). Beletra Almanako (26), junio 2016. pp. 43-47.

Kategorio:Ĉinaj esperantistoj